Lood(II,IV)oksied

Lood(II,IV)oksied soms ook loodtetraoksied, menie of rooimenie is 'n gemengdevalensieverbinding van lood in sy twee belangrikste oksidasietoestande 2+ en 4+ met suurstof. Die chemiese formule is  en dit kan geskryf word as .

Dit is 'n halfgeleier met 'n bandgaping van 2,1(1) eV. Die naam menie verwys na die Miniusrivier in die noordweste van Spanje.

Kristalstruktuur
Lood(II,IV)oksied kristalliseer in 'n tetragonale struktuur (ruimtegroep P4/mbc). Teen hoë drukke van 0,11-0,3 GPa skakel dit oor na 'n ortorombiese struktuur (fase II; ruimtegroep Pbam) en teen 5,54-6,6 GPa na 'n ander ortorombiese struktuur (fase III; ruimtegroep Pbam met 'n gehalveerde c-as).  Die fase II word ook teen temperature onder 210K aangetref.

Gebruike
Menie is reeds in die Egipte van die farao's  as kleurstof gebruik en is in die Middeleeue dikwels as verf in die skilderkuns van die miniature aangewend. Die woord miniatuur is afgelei van die Latynse naam minium van menie.

Menie kan met lynolie gemeng as verf gebruik word, maar deur sy hoë digtheid sal die menie vinnig uitsak en as verf onbruikbaar word. 'n Mens kan nog meniestopverf daarvan maak.

Menie word bv. as grondverf vir skepe gebruik wat aan korrosie deur seewater blootgestel gaan word, maar dit word vandag baie minder gebruik omdat die stof soos die meeste loodverbindings toksies is. 

Verwysings

oksied
Kategorie:Anorganiese verbindings